cyanic-selkie/wikianc huggingface dataset:
Jose R. Velasco
Si Jose R. Velasco (4 Pebrero 1916 — 24 Enero 2007) ay isang Pilipinong siyentipiko sa pisyolohistang panghalaman at kimiko sa agrikulturang kilala sa kaniyang pananaliksik hinggil sa lupa, nutrisyon ng mga halaman, at mga karamdaman ng buko. Nadiskubre niya ang panlaban sa kadang-kadang, isang peste ng mga niyog. Kinilala siya sa kanyang pag-aaral ukol sa kabuuan ng halaman (plant physiologist) at nutrisyon ng lupa. Kabilang sa kanyang pag-aaral ay ang iba't ibang uri ng produkto na galing sa niyog. Noong 1998, pinarangalan siya bilang Pambansang Syentipiko ng Pilipinas.
Si Jose, katulad ni Jose Rizal ay mas kilala sa katawagang "Pepe". Isinilang noong 4 Pebrero 1916. Ang kanyang tatay ay nakapagtrabaho bilang sibilyan sa U.S. Army sa Maynila. Ang kanyang ina ay simpleng maybahay. Nakapagtapos si Pepe ng elementarya sa Mababang Paaralan ng Imus. Dahil na rin sa hikahos at hirap sa buhay, nag-aral lamang si Pepe sa Philippine School of Commerce (isang Vocational High School). Dito niya nakuha ang mga talentong maaari kaagad magamit upang maagang makapagtrabaho. Ilan sa mga talentong ito ay ang pagmamakinilya (typing) at short hand (isang uri ng pagsusulat gamit ang maiikling guhit kapalit ng mahahabang salita). Ngunit halos bumagsak siya sa kanyang mga leksiyon kung kaya't nai-suggest ng kanyang ama na lumipat sa isang pang-agrikulturang paaralan.
Sa Central Luzon State University (CLSU) siya natuto ng tungkol sa mga palay. Matiyaga siyang nag-aral at nagsumikap sa kabila ng mahahabang oras sa ilalim ng mainit na sikat ng araw ng Nueva Ecija. Nakapagtapos siyang salutatorian lamang dahil sa kakulangan ng "residency."
Dala ang kanyang diploma, kaunting naipon at scholarship para sa mga top high school graduates, nagdesisyon siyang mag-aral sa Unibersidad ng Pilipinas Kolehiyo ng Agrikultura (UPCA) sa Los Baños, Laguna. Pinili niyang pagaralan ang Mathematics at Chemistry. Cum Laude siya nang magtapos ng kursong Bachelor of Science in Agricultural Chemistry noong 1940.
Kasalukuyan siyang nagtratrabaho sa UPCA nang siya ay maipadala sa University of California sa Berkeley para sa lalo pang pag-aaral (Doctor of Philosophy in Plant Physiology) na natapos niya ng tatlong taon lamang, (1946-1949). Iba't ibang mahahalagang posisyon ang hinawakan ni Dr. Velasco sa UPCA research professor, director of instruction, chairman of the Department of Botany, at editor ng Philippine Agriculturist (ang scientific journal ng kolehiyo). Ipinagpatuloy pa niya ang pagtuturo sa Diliman campus ng UP bago niya tinanggap ang pagiging Komisyoner ng National Institute of Science and Technology (NIST), taong 1967. Ang isa sa pinakamahalagang kontribusyon ni Dr. Velasco sa siyensiya ay ang kanyang pag-aaral sa paraan ng paglaki ng halaman at ang iba't ibang gawain ng bawat bahagi nito. Pinag-aralan niya ang epekto ng liwanag sa halamang palay (photoperiodism). Ayon sa kanyang pag-aaral, ang Elonelon na uri ng palay ay mas namumulaklak tuwing mas maikli ang pagsikat ng araw (kulang sa 12 oras). Sa kasawiang palad, hindi ito nailathala bago pa naidokumento ng mga Amerikano at Europeans ang kanilang parehong pananaliksik.
Isa pa sa kanyang maipagmamalaki ay ang pagkakadiskubre niya sa mapamuksang Cadang-cadang, ang kilalang isa sa pinakapesteng mamamatay ng punong niyog. Ang Cadang-cadang ay isang klase ng peste kung saan ang dahon ng punong niyog ay nagsisimulang magkapatse-patse ng kulay dilaw na kung titingnan sa liwanag ng araw ay tila binabad sa tubig. Lumalaki ang mga pesteng ito hanggang lumiit at lumutong ang mga dahon. Dahil dito, hindi na gaanong makapamulaklak ang puno at hindi na makabuo ng niyog. Untiunting nauubos ang mga dahon, hanggang tuluyan na itong mamatay. Inakala ng marami na ang Cadang-cadang ay dala o sanhi ng isang uri ng virus o bacteria. Matiyaga niyang pinatunayan na mali ito. Ayon sa kanya, ang Cadang-cadang ay sanhi ng lupang may lason o toxic para sa punong niyog-isang abnormal na kondisyon ng lupa. Maraming pag-aaral na ng tungkol sa pareho ring problema ang nagsabing, ang sanhi nito ay virus, kakulangan ng nutrisyon o mababang klase ng lupa, physical stress, microorganisms, mahinang patubig, o maaaring parasites sa mga ugat ng puno. Ngunit hindi kontento si Dr. Velasquez hanggang hindi niya natitiyak. Pinagpatuloy niya ang kanyang pananaliksik at nananatili ang kanyang paniniwala na ang Cadang-cadang ay sanhi ng kakulangan ng isang mineral sa lupa, o may isang elemento, katulad ng aluminum o strontium sa lupang pinagkakataniman nito.
Ilan sa mga pagkilalang naibigay kay Dr. Velasquez ay ang pagiging Colombo Plan Special Visitor sa Australia, 1970; UNESCO Exchange professor on Plant Physiology sa Universidad de la Havana, Cuba, 1972; Planters Products Achievement Award for Crop Science in the Field of Teaching, 1974; at PCCP Distinguished Award in Pest Management, 1974.
Anuanuraro
Ang Anuanuraro  ay isang atoll sa French Polynesia, Karagatang Pasipiko. Bahagi ito ng Duke ng Gloucester Islands, isang subgroup ng grupo ng Tuamotu. Ang pinakamalapit na kapit-bahay ng Anuanuraro ay ang Anuanurunga, na matatagpuan mga 29 km sa timog-silangan.
Pangangasiwa
Administratively apat atolls ng Duke of Gloucester Islands, kabilang ang walang tumitira sa buhay ng Anuanuruga, Anuanuraro at Nukutepipi, nabibilang sa pakikipagniig ng Hereheretue , na kung saan ay kaugnay sa Hao pakikipagniig.
Imporamsyon
Hepataytis C
Ang Hepataytis C o Hepatitis C ay isang impeksiyon na pangunahing nakakaapekto sa atay. Ang birus ng Hepatitis C (HCV) ang nagdudulot ng sakit na ito. Ang Hepatitis C ay kadalasang walang mga sintomas, ngunit ang matagal at pabalik-balik na impeksiyon ay maaaring humantong sa pagkakagalos ng atay, at pagkatapos ng maraming taon ay maaaring humantong sa sirosis. Sa ilang mga kaso, ang mga taong mayroong sirosis ay mayroon ding hindi gumaganang atay, kanser sa atay, o lubhang namamagang mga ugat sa lalamunan at tiyan, na maaaring mauwi sa kamatayan dahil sa pagdurugo.
Ang Peginterferon at ribavirin ay ang karaniwang mga gamot para sa HCV. Nasa pagitan ng 50-80% ng mga taong ginamot ay gumaling. Ang mga taong nagkaroon ng sirosis o kanser sa atay ay maaaring mangailangan ng pagpapalit ng atay, ngunit ang birus ay kadalasang bumabalik pagkatapos ng pagpapalit. Walang bakuna para sa hepatitis C.
Mga palatandaan at sintomas
Ang Hepatitis C ay nagdudulot ng mga malubhang sintomas sa 15% lamang ng mga kaso. Ang mga sintomas ay kadalasang katamtaman at mahirap malaman, kabilang ang nabawasang gana, pagkapagod, nasusuka, mga pananakit ng kalamnan at kasukasuan, at pagbaba ng timbang. Ilang mga kaso lamang ng malubhang impeksiyon ang iniuugnay sa paninilaw ng balat. Ang impeksiyon ay nalulutas nang walang paggagamot sa 10-50% ng mga tao, at mas malimit sa mga batang babae kaysa sa iba.
Matagal at pabalik-balik na impeksiyon
Ang sirosis ng atay ay maaaring humantong sa mataas na presyon ng dugo sa mga ugat na kumukunekta sa atay, pagkaipon ng tubig sa tiyan, madaling masugatan o magdugo, lumaking mga ugat, lalo na sa tiyan at lalamunan, jaundice (isang paninilaw ng balat), at pinsala sa utak.
Mga epekto sa labas ng atay
Ang Hepatitis C ay bihira ding nauugnay sa sindroma ni Sjögren (karamdaman kung saan ang resistensiya ay hindi normal na gumagana), mas mababang bilang ng mga plaketa o trombosito ng dugo kaysa sa normal, matagal at pabalik-balik na sakit sa balat, diyabetes, at mga limpomang hindi Hodgkin.
Sanhi
thumb|250px|Impeksiyon ng Hepatitis C sa Estados Unidos ayon sa pinagmulan Ang hepatitis C virus ay isang maliit, nakabalot, iisa ang hibla, birus na RNA na positibo ang palagay (positive-sense). Ito ay isang miyembro ng saring hepacivirus sa pamilya ng Flaviviridae. Mayroong pitong mga pangunahing henotipo ng HCV. Sa Estados Unidos, ang henotipo 1 ay nagdudulot ng 70% ng mga kaso, ang henotipo 2 ay nagdudulot ng 20%, at ang bawat isa sa ibang mga henotipo ay nagdudulot ng 1%. Ang henotipo 1 ay ang pinaka karaniwan din sa Timog Amerika at Europa.
Pagsasalin
Ang pangunahing paraan ng pagsasalin sa maunlad na bansa ay ang nakikilala sa Ingles bilang intravenous drug use (IDU) o ang paggamit ng pag-iniksiyon ng gamot sa ugat. Sa umuunlad na bansa ang pangunahing mga paraan ay ang mga pagsasalin ng dugo at ang mga hindi ligtas na medikal na pamamaraan Ang sanhi ng pagsasalin ay nananatiling hindi pa nalalaman sa 20% ng mga kaso; ngunit ang karamihan sa mga kasong ito ay malamang na sanhi ng IDU.
Paggamit ng pag-iniksiyon ng gamot sa ugat
Ang IDU ay isang pangunahing salik ng panganib sa hepatitis C sa maraming bahagi ng mundo. Ang isang pagsusuri ng 77 mga bansa ay nagpapakita na ang 25 ay mayroong bilang ng hepatitis C sa populasyon ng mga gumagamit ng pag-iniksiyon ng gamot sa ugat na nasa pagitan ng 60% at 80%, kabilang ang Estados Unidos at Tsina. Labindalawang bansa ang mayroong bilang na mas mataas sa 80%. Kasing dami ng sampung milyon na mga gumagamit ng pag-iniksiyon ng gamot sa ugat ay mayroong hepatitis C; sa Tsina (1.6 milyon), sa Estados Unidos (1.5 milyon), at sa Rusya (1.3 milyon) ang mayroong pinakamataas na kabuuan. Ang mga bilang ng hepatitis C sa mga preso sa bilangguan ng Estados Unidos ay sampu hanggang dalawampung beses ng mga bilang ng pangkalahatang populasyon, na ipinapalagay ng mga pag-aaral na ito na delikadong pagkilos tulad ng IDU at paglalagay ng tatuwahe na gumagamit ng hindi isterilisadong kagamitan.
Michael Stipe
Si John Michael Stipe (ipinanganak noong 4 Enero 1960) ay isang American singer-songwriter na mas kilala bilang lead singer at lyricist ng alternative rock band na R.E.M. sa buong kasaysayan nito. Kilala siya sa kanyang natatanging kalidad ng boses, makatang lyrics at natatanging pagkakaroon ng entablado.
Hepataytis C
Pagkakalantad ng pangangalagang pangkalusugan
Ang isang tao na mayroong sugat mula sa turok ng karayom mula sa taong mayroong HCV ay mayroong 1.8% na tiyansa na makakuha ng sakit. Mas mataas ang panganib kung ang karayom na ginamit ay hungkag at ang sugat dahil sa pagturok ay malalim. Mayroong panganib mula sa pagkakalantad ng uhog o plema sa dugo; ngunit ang panganib na ito ay mababa, at walang panganib kung ang pagkakalantad ng dugo ay nangyayari sa masinsin o matibay na balat.
Michael Stipe
Ang pagkakaroon ng isang natatanging tinig, si Stipe ay napansin para sa "mumbling" na estilo ng kanyang maagang karera. Mula noong kalagitnaan ng 1980s, kumakanta si Stipe sa "pag-iyak, pagpapasigla, pagpukpok ng mga figure ng boses" na ang bi biograpo na si David Buckley kumpara sa mga artista ng Celtic folk at Muslim muezzin. Siya ang namamahala sa visual na aspeto ng REM, na madalas na pumipili ng likhang sining ng album at nagdidirekta sa marami sa mga music video ng banda. Sa labas ng industriya ng musika, nagmamay-ari siya at nagpapatakbo ng dalawang studio sa paggawa ng pelikula, C-00 at Larawan ng Single Cell.
Bilang isang miyembro ng R.E.M., si Stipe ay pinasok sa Rock and Roll Hall of Fame noong 2007. Bilang isang mang-aawit ng kanta, naiimpluwensyahan ni Stipe ang isang malawak na hanay ng mga artista, kasama sina Kurt Cobain ng Nirvana at Thom Yorke ng Radiohead. Inilarawan ni Bono ng U2 ang kanyang tinig bilang "extraordinary" at sinabi ni Thom Yorke sa The Guardian na si Stipe ay ang kanyang paboritong lyricist, na nagsasabing "Gustung-gusto ko ang paraan na kumuha siya ng isang damdamin at pagkatapos ay kumuha ng isang hakbang mula dito at sa paggawa nito gawin itong mas malakas."
Hepataytis C
Pagkakalantad ng pangangalagang pangkalusugan
Ang kagamitan sa ospital ay nakakapagsalin din ng hepatitis C, kabilang ang mga sumusunod: muling paggamit ng mga karayom at hiringgilya, maraming pinaggagamitan na mga maliit na bote ng gamot, mga pakete para sa pagsasalin, at hindi isterilisadong kagamitan para sa pag-oopera. Ang mahinang mga pamantayan sa mga pangmedisina at ukol sa ngipin na mga pasilidad ay ang pangunahing sanhi ng pagkalat ng HCV sa Ehipto, ang bansang mayroong pinaka mataas na bilang ng impeksiyon sa mundo.
Michael Stipe
Discography
Solo releases
Hepataytis C
Pagtatalik
Hindi alam kung ang hepatitis C ay maaaring isalin sa pamamagitan ng pagtatalik. Habang mayroong pagkakaugnay sa pagitan ng delikadong seksuwal na aktibidad at hepatitis C, hindi malinaw kung ang pagsasalin ng sakit ay dahil sa paggamit ng gamot na hindi nabanggit o dahil mismo sa pagtatalik. Sinusuportahan ng ebidensiya na walang panganib para sa mga heteroseksuwal na mag-asawa na hindi nakikipagtalik sa ibang mga tao. Ang mga seksuwal na kasanayan na kinasasangkutan ng mataas na antas ng trauma sa looban ng kanal sa puwet, tulad ng pagpapasok sa puwet, o na nangyayari kapag mayroon ding isang impeksiyon na naisasalin sa pamamagitan ng pagtatalik, kabilang ang HIV o pamamaga at pagkakagasgas ng ari, ay nagpapakita rin ng panganib. Inirerekomenda ng pamahalaan ng Estados Unidos ang paggamit ng kondom upang maiwasan lamang ang pagsasalin ng hepatitis C sa mga taong mayroong maraming kapareha sa pakikipagtalik.
Mga butas sa katawan
Ang paglalagay ng tattoo ay iniuugnay sa dalawa hanggang tatlong beses na mataas na panganib ng hepatitis C. Ito ay dahil sa hindi isterilisadong kagamitan o pagkakontamina ng ginamit na kulay. Ang mga tattoo o butas sa katawan na ginawa bago ang kalagitnaan ng 1980 o nang hindi propesyonal ay mga partikular na alalahanin, dahil ang mga isterilisadong pamamaraan sa nasabing pagkakaayos ay maaaring mahina. Ang panganib ay mas mataas rin para sa mga mas malalaking tattoo. Halos kalahati ng mga preso sa bilangguan ay naghahati sa hindi isterilisadong kagamitan sa paglalagay ng tattoo. Bihira sa mga tattoo sa lisensiyadong pasilidad ay direktang iniuugnay sa pagkakaroon ng HCV.
Michael Stipe
Discography
Guest appearances
Produksyon Bilang karagdagan sa paggawa ng co sa karamihan ng output ng R.E.M., si Stipe ay gumawa din ng mga sumusunod:
Hepataytis C
Pagkakadikit o kontak sa dugo
Ang mga pampersonal na kagamitan tulad ng mga pang-ahit, sipilyo, at kagamitan sa pagmamanikyur o pagpepedikyur ay maaaring madikit sa dugo. Ang pagbabahagi ng mga ito ay naglalagay sa panganib ng pagkakalantad sa HCV. Dapat maging maingat ang mga tao sa mga hiwa at sugat o ibang pagdurugo. Ang HCV ay hindi kumakalat sa pamamagitan ng nagkatao lamang na pagkakadikit, tulad ng pagyayakapan, paghahalikan, o pagbabahagi ng mga kagamitan sa pagkain o pagluluto.
Diyagnosis
thumb|250px|Serolohikong profile ng pagkakaroon ng Hepatitis C Ang mga dyagnostikong pagsusuri ng hepatitis C ay kinabibilangan ng: HCV antibody, ELISA, Western blot, at quantitative HCV RNA. Maaaring matuklasan ng Polymerase chain reaction (PCR) ang HCV RNA nang isa hanggang dalawang linggo matapos magkaroon nito, habang ang mga antibody ay maaaring umabot nang matagal sa pangkalahatan bago mabuo at ipakita ang kanilang mga sarili.
Ang matagal at pabalik-balik na hepatitis C ay isang impeksiyon sa hepatitis C virus na nananatili nang mahigit sa anim na buwan batay sa pagkakaroon ng RNA nito. Dahil ang matagal at pabalik-balik na mga impeksiyon ay karaniwang walang mga sintomas para sa ilang mga dekada, kadalasang natutuklasan ito ng mga doktor sa pamamagitan ng mga pagsusuri sa paggana ng atay o sa panahon ng pangkaraniwang pagsusuri sa mga taong mataas ang panganib. Hindi makikilala ng pagsusuri ang malubha sa matagal at pabalik-balik na mga impeksiyon.
Pagsusuri ng dugo
Ang pagsusuri ng Hepatitis C ay karaniwang nagsisimula sa mga pagsusuri ng dugo upang tuklasin ang pagkakaroon ng antibody (literal na "laban sa katawan", ang protina sa dugo na panlaban sa sakit) sa HVC na gamit ang isang enzyme immunoassay (paraan ng pagsukat ng tiyak na protina). Kung ang pagsusuring ito ay positibo, ang isang pangalawang pagsusuri ay isinasagawa upang patunayan ang immunoassay at upang malaman ang kalubhaan. Ang isang recombinant (muling binuong organismo) immunoblot assay ang kumukumpirma sa immunoassay, at nalalaman ng isang sunud-sunod na reaksiyon ng HVC RNA polymerase ang kalubhaan. Kung walang RNA at ang immunoblot ay positibo, ang isang tao ay nagkaroon na dati ng isang impeksiyon ngunit gumaling ito nang dahil sa alinman sa paggamot o kusang paggaling; kung ang immunoblot ay negatibo, ang immunoassay ay mali. Umaabot ng anim hanggang walong linggo kasunod ng impeksiyon bago maging positibo ang pagsusuri ng immunoassay.
Ang mga enzyme sa atay ay nagbabago habang nasa unang bahagi ng impeksiyon; karaniwang nagsisimulang tumaas ang mga ito sa loob ng pitong linggo pagkatapos ng impeksiyon. Ang mga enzyme sa atay ay hindi sapat na naiuugnay sa kalubhaan ng sakit.
Biyopsiya
Ang mga biyopsiya sa atay ay maaaring makaalam ng antas ng pinsala ng atay, ngunit mayroong mga panganib mula sa pamamaraan. Ang karaniwang mga pagbabago na natutuklasan ng isang biyopsiya ay ang mga limposito sa loob ng tisyu ng atay, mga polikulang limpoid sa portadang may tatlong bahagi, at mga pagbabago sa mga maliliit na mga tubo ng apdo. May ilang mga magagamit na pagsusuri ng dugo na sinusubukang alamin ang antas ng pinsala at ibsan ang pangangailangan ng pagsasagawa ng biyopsiya.
Pagsusuri
Kasing kaunti ng 5-50% ng mga taong mayroon nito sa Estados Unidos at Canada ang nakakaalam ng kanilang kalagayan. Ang pagsusuri ay inirerekomenda sa mga taong may mataas na panganib, na kinabibilangan ng mga taong may mga tato (tatuwahe). Ang pagsusuri ay inirerekomenda rin sa mga taong may mataas na mga enzyme sa atay dahil ito lamang ang madalas na palatandaan ng matagal at pabalik-balik na hepatitis. Ang pangkaraniwang pagsusuri ay hindi inirerekomenda sa Estados Unidos.
Pag-iwas
Noong taong 2011, walang umiiral na bakuna para sa hepatitis C. Ang mga bakuna ay nasa ilalim pa ng pagbubuo at ang mga iba ay nagpakita ng nagbibigay pag-asang mga resulta. Ang isang kumbinasyon ng mga istratehiya na pangontra, tulad ng programa sa pagpapalitan ng mga karayom at hiringgilya at paggagamot para sa pang-aabuso sa droga, ay nagpapababa ng panganib ng hepatitis C sa mga gumagamit ng pag-iniksiyon ng gamot sa ugat nang humigit-kumulang sa 75%. Ang pagsusuri sa mga nagbibigay ng dugo ay mahalaga sa pambansang antas, tulad ng pag-ayon sa mga pangkalahatang pag-iingat sa loob ng mga pasilidad para sa pangangalagang pangkalusugan. Sa mga bansa na mayroong kakulangan sa panustos ng mga isterilisadong hiringgilya, dapat ibigay ng mga nagbibigay ng pangangalaga ang mga gamot sa bibig sa halip na sa pamamagitan ng iniksiyon.
Mga gamot
Ang mga taong napatunayang mayroong hindi normal na atay na mayroong HCV ay dapat magpagamot. Ang kasalukuyang paggamot ay isang kumbinasyon ng pegylated interferon at ng gamot na ribavirin na laban sa birus para sa 24 o 48 linggo, depende sa uri ng HCV. Ang mas bumuti na mga kinalabasan ay nangyayari sa 50–60% ng mga taong ginamot. Ang pagsasama sa alinman sa boceprevir o telaprevir sa ribavirin at peginterferon alfa ay pinabubuti ang pagtugon laban sa birus para sa hepatitis C na henotype 1. Ang mga epekto ng paggamot ay karaniwan; kalahati ng mga taong ginamot ay nagkakaroon ng mga sintomas na parang trangkaso, at ang ikatlong bahagi ay nakakaranas ng mga problemang pang-emosyon. Ang paggamot sa panahon ng unang anim na buwan ay mas epektibo kaysa pagkatapos tumagal at maging pabalik-balik ang hepatitis C. Kung ang isang tao ay magkakaroon ng isang impeksiyon at hindi ito gumaling pagkatapos ng walo hanggang labindalawang liggo, inirerekomenda ang 24 na linggong paggamit ng pegylated interferon. Para sa mga taong mayroong thalassemia (isang sakit sa dugo), ang ribavirin ay mukhang nakakatulong, ngunit pinatataas ang pangangailangan ng mga pagsasalin ng dugo.
Ang mga nagbibigay ng proposisyon ay nagpapahayag ng ilang terapeutikang mga alternatibo para makatulong sa hepatitis C na kinabibilangan ng nakikilala sa Ingles bilang milk thistle (ang abroho o kardo, isang halamang gamot), ginseng, at pilak na koloidal (isang uri ng pamatay ng mikrobiyo). Gayunman, walang terapeuktikong panghalili na naipakita upang mapabuti ang mga kinalabasan sa hepatitis C, at walang ebidensiyang umiiral na ang mga terapeutikong pamalit ay mayroong anumang epekto sa birus sa anumang paraan.
Pagpapahayag ng kinalabasan ng sakit
Ang mga pagtugon sa paggamot ay iba-iba ayon sa henotipo. Ang matagal na pagtugon ay humigit-kumulang 40-50% sa taong mayroong HCV na henotipo 1 na mayroong 48 na linggong paggamot. Ang matagal na pagtugon ay nangyayari sa 70-80% ng mga taong mayroong HCV na henotipo 2 at 3 na mayroong 24 na linggong paggamot. Ang matagal na pagtugon ay humigit-kumulang na 65% sa taong mayroong henotipo 4 na mayroong 48 na linggong paggamot. Ang ebidensiya para sa paggamot sa henotipo 6 na sakit ay kasalukuyang kakaunti, at ang ebidensiya na umiiral ay para sa 48 na linggong paggamot sa parehong mga dosis gaya ng sakit na may henotypo 1.
Aral ukol sa epidemya
thumb|Paglaganap ng hepatitis C sa buong mundo noong 1999 thumb|[[Bilang ng nawawalang taon sa buhay dahil sa sakit na para sa hepatitis C noong 2004 kada 100,000 mga naninirahan {{legend|#b3b3b3|walang dato}} {{legend|#ffff65|<10}} {{legend|#fff200|10-15}} {{legend|#ffdc00|15-20}} {{legend|#ffc600|20-25}} {{legend|#ffb000|25-30}} {{legend|#ff9a00|30-35}} {{legend|#ff8400|35-40}} {{legend|#ff6e00|40-45}} {{legend|#ff5800|45-50}} {{legend|#ff4200|50-75}} {{legend|#ff2c00|75–100}} {{legend|#cb0000|>100}} ]]
Ang nasa pagitan ng 130 at 170 milyong mga tao, o ~3% ng populasyon ng mundo, ay namumuhay na mayroong matagal at pabalik-balik na hepatitis C. Ang nasa pagitan ng 3-4 na milyong mga tao ay nagkakaroon nito kada taon, at mahigit sa 350,00 mga tao ang namamatay taun-taon mula sa mga sakit na may kaugnayan sa hepatitis C. Ang mga bilang ay tumaas sa pangkalahatan noong ika-20 siglo dahil sa isang kombinasyon ng IDU at gamot na inilalagay sa ugat o hindi isterilisadong kagamitang pangmedisina.
Century Pacific Food
Ang Century Pacific Food Inc. (CPFI) ay isang kompanyang pagkain na nakabase sa Lungsod ng Pasig, Kalakhang Maynila, Pilipinas. Ito ay itinatag bilang Century Canning Corporation kay Ricardo S. Po, Sr. noong 1978. Ito ay pinalitan ang pangalan nito hanggang Century Pacific Food noong 2014.
Hepataytis C
Aral ukol sa epidemya
Sa Estados Unidos, humigit-kumulang 2% ng mga tao ang mayroong hepatitis C, na may 35,000 hanggang 185,000 mga bagong kaso sa isang taon. Ang mga bilang ay bumaba sa Kanluraning Mundo mula noong 1990 dahil sa napabuting pagsusuri sa dugo bago ang pagsasalin. Ang mga namamatay taun-taon dahil sa HVC sa Estados Unidos ay mula sa pagitan ng 8,000 hanggang 10,000. Inaasahan na ang bilang ng namamatay na ito ay tataas habang ang mga taong nagkaroon ng sakit sa pamamagitan ng pagsasalin bago ang pagsusuri para sa HCV ay magkakasakit at mamamatay.
Ang bilang ng mayroong sakit na ito ay mas mataas sa ilang mga bansa sa Aprika at Asya. Ang mga bansa na mayroong lubhang mataas na bilang ng mayroong sakit na ito ay kinabibilangan ng Ehipto (22%), Pakistan (4.8%) at Tsina (3.2%). Ang mataas na bilang sa Ehipto ay iniuugnay sa inihinto na ngayong kampanya para sa pangmasang paggamot para sa schistosomiasis, na gamit ang hindi wastong isterilisadong hiringgilya na gawa sa salamin.
Kasaysayan
Noong kalagitnaan ng 1970, si Harvey J. Alter, Hepe ng Bahagi ng Nakakahawang Sakit sa Kagawaran ng Medisina sa Pagsasalin sa National Institutes of Health (Pambansang mga Instituto ng Kalusugan), at ang kanyang koponan ay nagpakita na ang karamihan sa mga kaso ng hepatitis na nangyari pagkatapos ng pagsasalin ng dugo ay hindi dahil sa mga birus ng hepatitis A o B. Sa kabila ng pagkatuklas na ito, ang mga pagsisikap para sa internasyunal na pananaliksik upang malaman ang birus ay nabigo para sa susunod na dekada. Noong 1987, sina Michael Houghton, Qui-Lim Choo, at George Kuo sa Chiron Corporation, na nakikipagtulungan kay Dr. D.W. Bradley mula sa Centers for Disease Control and Prevention (Sentro Para sa Pagkontrol at Pag-iwas sa Sakit), ay gumamit ng isang bagong paraan ng molekular na pagkopya (ang cloning) upang malaman ang hindi nakikilalang mga organismo at bumuo ng isang pagsusuring diyagnostiko. Noong 1988, pinatunayan ni Alter ang birus sa pamamagitan ng pagpapatunay sa pagkakaroon nito sa isang panel ng hindi A at hindi B na mga ispesimen ng hepatitis. Noong Abril 1989, ang pagkatuklas ng HVC ay inilathala sa dalawang mga artikulo sa pahayagang Science. Ang pagkatulas ay humantong sa makabuluhang mga pagbuti sa diyagnostiko at pinabuting paggamot laban sa birus. Noong 2000, ang mga manggagamot na sina Alter at Houghton ay pinarangalan ng Lasker Award for Clinical Medical Research (Gantimpalaang Lakser para sa Pampanggagamot na Pananaliksik na Pangklinika) para sa "pangunguna sa ginawa na nagbigay-daan sa pagkatuklas ng birus na nagdudulot ng hepatitis C at ang pagbuo ng mga pamamaraan ng pagsusuri na nagpababa sa panganib ng hepatitis na may kaugnayan sa pagsasalin ng dugo sa Estados Unidos mula sa 30% noong 1970 patungo sa talagang sero noong 2000."
Nagsumite si Chiron ng ilang mga patente sa birus at ang diyagnostika nito. Ang isang makompetensiyang aplikasyon ng patente ng CDC ay binitiwan noong 1990 pagkatapos magbayad ni Chiron ng US$1.9 milyon sa CDC at US$337,500 kay Bradley. Noong 1994, idinemanda ni Bradley si Chiron, na naghahangad na mapawalang-bisa ang patente, isinama ang kaniyang sarili bilang isang kasamang imbentor, at tumanggap ng mga bayad-pinsala at mga kabayaran sa ginawa para sa mga imbensiyon. Binitiwan niya ang demanda noong 1998 pagkatapos matalo bago ang mga pag-aapela sa hukuman.
Lipunan at kultura
Binuo ng World Hepatitis Alliance (Pandaigdigang Alyansa sa Hepatitis) ang World Hepatitis Day (Pandaigdigang Pagdiriwang ng Araw ng Hepatitis), na ginaganap nang taun-taon tuwing ika-28 ng Hulyo. Ang pangkabuhayang gastos ng hepatitis C ay parehong mahalaga sa tao at sa lipunan. Sa Estados Unidos ang karaniwang panghabang-buhay na gastos ng sakit ay tinatayang nasa US$33,407 noong 2003, at ang halaga ng isang pagpapalit ng atay ay nasa humigit-kumulang na US$200,000 noong 2011. Sa Canada ang halaga ng isang serye ng paggamot laban sa birus ay naging kasingtaas ng 30,000 dolyar ng Canada noong 2003, samantala ang halaga sa Estados Unidos ay nasa pagitan ng US$9,200 at US$17,600 noong 1998. Sa maraming mga lugar sa mundo, ang mga tao ay hindi makaya ang paggamot na panlaban sa birus dahil sa kakulangan nila ng sakop ng seguro o kaya ang mga insurance na mayroon sila ay hindi nagbabayad para sa mga gamot na panlaban sa birus.
Pananaliksik
Noong 2011, humigit-kumulang isandaang mga gamot ang binubuo para sa hepatitis C. Ang mga gamot na ito ay kinabibilangan ng mga bakuna para gamutin ang hepatitis, mga imyunomodulador (mga gamot na may epekto sa resistensiya ng katawan), at mga pumipigil na cyclophilin. Ang may potensiyang mga bagong paggamot na ito ay dumating dahil sa mas mabuti nang pagkakaunawa sa birus ng hepatitis C.
Brilliant Legacy
Brilliant Legacy (찬란한 유산), na kilala rin bilang Shining Inheritance, ay isang Korean drama na ipinalabas sa SBS network mula 25 Abril 2009 hanggang 26 Hulyo 2009 sa tuwing sabado at lingo ng gabi. Pinagbibidahan ito nina Han Hyo Joo bilang Go Eun Sung at Lee Seung Gi, bilang Sun-Woo Hwan. Ang palabas ay binubuo ng 28 kabanata at nanguna sa viewer’s rating para sa sampung magkakasunod na lingo. Sa huling kabanata, nagkamit ito ng 47.1% viewership rating. [1].
Buod
Si Go Eun Sung (Han Hyo Joo) ay nag-aaral sa New York. Siya ay bumalik sa Korea upang dalhin ang kanyang autistic na kapatid, si Eun Woo, pabalik ng Estados Unidos para mag-aral ng musika. Si Sun-Woo Hwan (Lee Seung Gi), na noon din ay nag-aaral sa New York, ay pinauwi ng kanyang lola na si Jang Sook Ja, upang simulan nang pamahalaan ang kompanya ng pamilya. Lulan ng parehong eroplano pabalik ng Korea sina Eun Sung at Hwan. ‘Di sinasadyang nagkapalit sila ng bagahe, na siyang naging mitsa ng maraming di pagkakaintindihan sa pagitan nilang dalawa.
Sa kabilang banda, ang tatay ni Eun Sung, si Go Pyung Joong, ay ginagawa ang lahat upang maisalba ang kompanyang naipundar mula sa pagkalugi. Isang araw, ang kanyang pitaka at ilang mahahalagang gamit ay nalimas ng isang lalaki. Matapos ang nangyaring nakawan, itong lalaki ay nagtungo sa isang bar na sumabog pagkalipas ng ilang sandali. Habang iniinspeksiyon ng mga pulis ang pinangyarihan ng pagsabog ay nahanap nila ang mga nanakaw na gamit ni Pyung Joong sa isang lalaking halos din a makilala dahil sa labis na pinsalang natamo nito. Inakala ng mga pulis na sa Pyung Joong ang namatay sa pagsabog at opisyal na idineklara ang pagkamatay nito. Inilabas na ang balita ukol sa pagkakamatay ni Pyung Joong, na di kalauna'y nalaman ng kanyang pamilya. Dahil na rin sa perang makukuha mula sa insurance company ay nagpasyang magtago pansamantala itong si Pyung Joong, mula sa awtorirad, pati sa kanyang pamilya. Matapos makuha ang pera mula sa Insurance Company at makabili ng isang bahay na ipinangalan sa kanyang anak na si Yoo Seung Mi (Moon Chae Won), pinalayas ni Baek Sung Hee – pangalawang asawa ni Pyung Joong – ang magkapatid na Eun Sung at Eun Woo mula sa kanilang sariling pamamahay.
Dahil walang matuluyan, si Eun Sung ay humingi ng tulong mula sa kanyang mg kaibigan- isa na doon si Hyung Jin, na sinimulang iwasan si Eun Sung sa dahilang hindi na mayaman ang huli. Buti na lang at nandiyan si Hye Ri – isang butihing kaibigan ni Eun Sung. Sa tulong ni Hye Ri, nagkaroon si Eun Sung ng trabaho sa isang nightclub – bilang tagasilbi. Nagulat naman si Park Joon Se (Bae Soo Bin) na makita si Eun Sung na nagtatrabaho sa nasabing lugar. Doon niya rin muling nakita si Hwan, na syang naging dahilan ng di pagkakakontak ni Eun Sung sa kapatid nito. Nang mapag-alaman niyang nawawala ang kanyang kapatid, nalugmok si Eun Sung at sinimulang hanapin ang kapatid ngunit di nya ito natagpuan. Sa tulong ni Hye Ri at Joon Se, nagkaroon ng masisilungan pansamantala si Eun Sung. Siya ay nagsimulang maghanap ng pagkakakitaan upang makatulong sa kanyang paghahanap kay Eun Woo.
Samantala, si Hwan ay nananatiling walang direksiyon sa buhay na siya namang ikinagagalit ng kanyang lola – si Jang. Hindi pinahahalagahan ni Hwan ang kompanyang naipundar ng kanyang lola at ang mga empleyado nito. Habang nag-iisip kung ano ang gagawin sa kanyang apo, nagtungo si Jang sa lugar kung saan siya nakatira noong naghihirap pa siya. Doon niya nakita si Eun Sung na nagtitinda ng pagkain ng mga panahong iyon. Naaksidente si Jang at saktong naroroon si Eun Sung sa pinangyarihan ng aksidente kaya agad naman niyang tinulungan ang matanda. Pansamantalang kinupkop at inalagaan ni Eun Sung si Jang, na siya namang humaplos sa puso ng matanda. Dinala ni Jang si Eun Sung sa kanyang bahay at inanunsiyo sa buong pamilya na titira na kasama nila si Eun Sung. Bukod doon, isang mabigat na balita ang sinabi ni Jang sa kanyang pamilya – ang pagiging tagapagmana ni Eun Sung ng kanyang kompanya.
Tauhan
Pamilya Sun-Woo
Pamilya Go
Pamilya Park
Iba pa
Industriya ng libangan
Ang industriya ng libangan (Ingles: show business) na mas kilala sa tawag na showbiz ay binubuo ng malaking bilang na mas maliit pang industriya na nakalaan sa larangan ng panlilibang. Sa kasalukuyang panahon, mas madalas gamitin ang terminong ito upang ilarawan ang malalaking kompanya na nangunguna sa paggawa ng libangan sa pangmasang pamamahayag. Sa madaling salita, ang terminolohiyang show biz ay nangangahulugan sa komersyalisadong sining pangganap lalo na ang teatro, vaudeville, komedya, pelikula at musika.
Taku Suzuki
Si Taku Suzuki (鈴木 拓) ay isang komedyante at artista mula sa bansang Hapon. Kabilang siya sa dalawahang pangkat pangkomedya na Drunk Dragon at katambal niya si Muga Tsukaji. Kinakatawan siya ng Production Jinriki-sha. Nagtapos siya sa Kanagawa Prefectual Ayase Nishi High School.
Mga sanggunian
Kaurian:Mga artista mula sa Hapon
Eid al-Adha
Ang Eid al-Adha o Eid ul-Adha (عيد الأضحى, ) ay ang panghuli sa dalawang kapistahang Islamiko na ipinagdiriwang sa buong mundo bawat taon (ang isa naman ay Eid al-Fitr), at itinuturing bilang nakababanal sa dalawa. Nagpaparangal ito ng pagpapaunlak ni Ibrahim (Abraham) na isakripisyo ang kanyang anak na si Ismael, bilang isang gawain ng pagsunod sa Panginoon. {Pinaniniwalaan ng mga rehiliyong Hudaismo at Kristiyanismo na ayon sa Torah at Bibilya, sa Genesis 22 tal 2, kinuha ni Abraham ang kanyang anak na si Isaac upang isakripisyo}. Ngunit, bago masakripisyo ni Ibrahim ang kanyang anak, naglaan ang Diyos ng koderong pansakripisyo. Sa paggunita nitong pamamagitan, ritwal na isinasakripisyo ang isang hayop, kadalasan isang tupa. Kinokonsumo ang isang-katlo ng karne nito ng pamilyang naghandog ng sakripisyo, habang ibinabahagi ang natitirang bahagi sa mga maralita at nangangailangan. Nagbibigayan ang mga tao ng mga matatamis at regalo, at karaniwang binibisitahan at sinasalubungan ang pinapamilyang kamag-anak.
Sa makabuwang kalendaryong Islamiko, pumapatak ang Eid al-Adha tuwing pang-10 araw ng buwan ng Dhu al-Hijjah, at nagtatagal ng apat na araw. Sa pandaigdigang kalendaryo (Gregoryano), nag-iiba-iba ang mga petsa sa bawat taon, umaaga ng halos 11 araw bawat taon.
Iba pang katawagan
Sa Apganistan, tinatawag ng mga Apgano ang Eid al-Adha bilang Eid-e-Qorban.
Sa mga wika bukod sa Arabe, kadalasang isinasalinwika ang pangalan patungo sa lokal na wika, tulad ng Eid Qurban, Qurban Bayrami (Qurban Bayramı), Tafaska tameqrant (Amazigh), Feast of the Sacrifice sa Ingles, Opferfest sa Aleman, Offerfeest sa Olandes, Sărbătoarea Sacrificiului sa Rumano, at Áldozati ünnep sa Unggaro. Sa Kastila, kilala ito bilang Fiesta del Cordero o Fiesta del Borrego (kapwa nangangahulugang "kapistahan ng kordero"). Sa Kurdo, kilala ito bilang (Cejna Qurbanê / جەژنی قوربان). Kilala rin ito bilang Kurban Bayramı  sa Turkiya, bilang কোরবানীর ঈদ sa Bangladesh, bilang عید الكبير "Ang Malaking Kapistahan" sa Magreb, bilang Iduladha, Hari Raya Aidiladha, Hari Raya Haji o Hari Raya Korban sa Brunei, Indonesia, Malaysia, Singapore at Pilipinas, bilang بکرا عید  "Kambing Eid" o بڑی عید "Nadadakilang Eid" sa Indiya at Pakistan, bilang Bakara Eid sa Trinidad at Tobago, bilang 𞤔𞤓𞥅𞤂𞤁𞤉 𞤁𞤌𞤐𞤑𞤋𞤐 o Juulde Donkin sa wikang Fulfulde, bilang Tabaski o Tobaski sa Gambia, Guinea, at Senegal (pinakamalamang na hiniram mula sa wikang Serer – at isang sinaunang kapistahang relihiyoso ng mga Serer    ), at bilang Odún Iléyá ayon sa mga Yorúbà ng Nigeria.
Pikoy
Ang pikoy /pi·kóy/ o loro (mula sa Espanyol: loro) ay isang uri ng ibon na may mataba at may kalawit na tuka, at karaniwang may mga matitingkad na balahibong may kulay.
Enero 23
Ang Enero 23 ay ang ika-23 na araw ng taon sa Kalendaryong Gregorian, at mayroon pang 342 (343 kung leap year) na araw ang natitira.
Harry Potter (paglilinaw)
Ang Harry Potter ay isang serye ng mga nobela na isinulat ni J.K. Rowling:
Ikko Suzuki
Si Ikko Suzuki (鈴木一功) ay isang artista sa bansang Hapon. Kinakatawan siya ng Wonder Production.
Harry Potter (paglilinaw)
Ang Harry Potter ay maaari ring tumukoy sa mga sumusunod:
Talaan ng mga lungsod sa British Columbia
Ang lungsod ay isang klasipikasyon ng mga munisipalidad na ginagamit sa Kanadyanong Lalawigan ng British Columbia. Ang Lieutenant Governor in Council ng British Columbia ay maaaring maginkorporada ng isang pamayanan bilang lungsod sa pamamagitan ng letters patent, sa ilalim ng tagubilin ng Minister of Communities, Sport and Cultural Development, kapag ang populasyon nito ay higit sa 5,000 at ang kinalabasan ng botong kinabibilangan ng mga apektadong residente ay higit sa 50% ang nagbotong sang-ayon sa pinapanukalang inkorporasyon.
Ang unang pamayanang nainkorporada bilang lungsod ay New Westminster noong Hulyo 16, 1860, habang ang pinakabagong pamayanang nainkorporada bilang lungsod ay West Kelowna, na dating district municipality at itinakdang lungsod noong Hunyo 26, 2015.
Talaan
thumb|155px|[[Vancouver]] thumb|155px|[[Surrey, British Columbia|Surrey]] thumb|155px|[[Burnaby]] thumb|155px|[[Richmond, British Columbia|Richmond]] thumb|155px|[[Abbotsford, British Columbia|Abbotsford]] thumb|155px|[[Coquitlam]] thumb|155px|[[Kelowna]] thumb|155px|[[Kamloops]] thumb|155px|[[Nanaimo]] thumb|155px|[[Victoria, British Columbia|Victoria - kabisera]] thumb|155px|[[Prince George, British Columbia|Prince George]] thumb|155px|[[Penticton]] thumb|155px|[[Prince Rupert, British Columbia|Prince Rupert]] Mga nota:
Mga dating lungsod
Hinawak ng Sandon ang estado ng pagkalungsod (city status) mula 1898 hanggang 1920. Hinawak ng Phoenix ang estado ng pagkalungsod mula 1900 hanggang 1919.
Mga ipinapanukalang lungsod
Magmula noong Senso 2011, pitong bayan – Comox, Creston, Ladysmith, Qualicum Beach, Sidney, Smithers at View Royal – ay nakapasa sa pangangailangan ng pagkakaroon ng mga populasyong higit sa 5,000 upang makainkorporada bilang lungsod. Gayundin, labinsiyam (16) sa mga district municipalitiy ay nakapasa sa pangangailangang pinakamaliit na populasyon upang makainkorporada bilang lungsod.
The Varsitarian
Ang The Varsitarian ay isang pampamantasang pahayagan ng mga estudyante ng Pamantasan ng Santo Tomas (UST). Ito ang isa sa mga pinakaunang mga pahayagan sa Pilipinas. Buwanang nilalathala ito, at kilala rin bilang "Varsi". Mayroon itong isang "nakauuyam" na bersyon, ang The Vuisitarian.
Lumabas mula sa palimbagan ang unang sipi ng The Varsitarian noong Enero 16, 1928, na si Pablo Anido ang unang punong patnugot. Si Anido ang dating pangulo ng Literary Club, at nang hilingin ni Jose Villa Panganiban mula kay Rektor Reb. Pr. Serapio Tamayo, O.P. ang pagbubuo ng isang pahayagang pang-estudyante, naging The Varsitarian ang Literary Club.
Simeon Datumanong
Si Simeon Datumanong ay isang politiko sa Pilipinas. Siya ang unang Pilipinong Muslim na naging Sekretaryo ng Kagawaran ng Katarungan sa Pilipinas. Itinilaga siya ni Pangulong Gloria Macapagal-Arroyo sa tungkuling ito noong Enero 2003. Pinalitan niya si Hernando Perez na nagbitiw sa tungkulin dahil sa kaso ng korupsiyon.
Black Manta
Si Black Manta (David Hyde) ay isang kathang-isip na supervillain na lumalabas sa komiks na nilalathala sa Estados Unidos ng DC Comics. Nilikha nina Bob Haney at Nick Cardy, unang lumabas ang karakter sa Aquaman #35 noong Setyembre 1967 bilang isang walang awa at mamatay-taong mersenaryo na nakabase sa ilalim ng tubig, and binata niya ang kanyang mortal na kaaway, ang superhero na si Aquaman. Ama din siya ni Kaldur'ahm, na kilala din bilang Aqualad.
Mga lalawigan ng Afghanistan
Binubuo ang Afghanistan ng 34 na lalawigan (ولايت wilayat). Ang mga lalawigan ng Afghanistan ang nagsisilbing mga pangunahing pagkakahating administratibo. Sa mga lalawigan ay mayroong mga distrito at/o kadalasang mahigit sa 1,000 pamayanan.
Black Manta
Nagkaroon ng adaptasyon ang karakter mula sa komiks tungo sa iba't ibang anyo ng midya, kaiblang ang mga kartun, seryeng pantelebisyon, animasyong pelikula, at larong bidyo. Unang lumabas si Black Manta sa pelikulang live-action o totoong-tao noong 2018, sa pelikula ng DC Extended Universe na Aquaman, na ginampanan ni Yahya Abdul-Mateen II.
Mga lalawigan ng Afghanistan
Ang mga sumusnod ay ang talaan ng lahat ng 34 na lalawigan
Loro (paglilinaw)
Ang loro ay tumutukoy sa mga sumusunod:
Ortodoksiya
Ang katagang Kristiyanismong Ortodoksiya ay maaaring tumutukoy sa:
Scopa (VC)
Ang  ay isang comune sa lalawigan ng Vercelli sa bansang Italya.
Ugnay Panlabas
Kaurian:Mga Communi ng Vercelli Kaurian:Piemonte
Imahen
thumb|Imaheng [[Ruso ng Banal na 'Santatlo.]] Ang imahen (ikono o aykon ) ay isang larawang relihiyoso, karaniwan ay pininta, na sumibol mula sa Silanganing Ortodoksiya at Katolisismo.
Ang pag-aari, paggamit at/o pagsamba sa mga imahen ay mahigpit na ipinagbabawal sa ibang mga pananampalataya, tulad ng Protestantismo at Islam.
Kaugnayan sa Wikang Kastila
Iba ang bigkas ng wikang Pilipino sa "imahen" (i-ma-HEN) kaysa sa pinagmulang salita nito sa wikang Kastila na imagen (bigkas: i-MA-hen ), na nangangahulugang "larawan." Gayumpaman, ang katagang ginagamit sa Kastila para sa (relihiyosong) imahen, at pati na rin sa mga tao o bagay na hinahangaan, ay icono (bigkas: i-KO-no o I-ko-no), kahalintulad ng paggamit ng salitang icon sa Ingles.
Lapis
Ang lapis ay isang kagamitang panulat o pangsining na karaniwang gawa sa manipis at matibay na pigmento na nasa loob ng matatag na pambalot. Pinoprotektahan ng pambalot ang pigmento na nasa loob nito mula sa pagkabali at pinipigilan ang pag-iwan ng mga marka sa kamay ng manunulat.
Nakakagawa ng mga marka ang mga lapis sa pamamagitan ng pisikal na pagkudkod, na nag-iiwan ng mga bakas ng matibay na materyal na kumakapit sa pilas ng papel o iba pang kagamitan na maguguhitan. Ito ay iba sa mga bolpen (ballpen o pen), na nag-iiwan ng likido o dyel na tinta na nagmamansta sa maputing kulay ng papel.
Karamihan ng mga lapis ay gawa sa graphite na may halong clay o luwad na nagsisilbing pandikit ng dalawa. Ito ay nag-iiwan ng gray o itim na mga marka na madaling mabura. Ang mga graphite na lapis ay gamit sa pagsulat at pagguhit na nagreresulta sa pangmatagalang mga marka: kahit na madaling maalis ang marka gamit ang pambura, ito ay hindi basta bastang naaalis ng halumigmig o moisture, karamihan ng mga kemikal, ultra violet radiation, at natural na paglipas ng panahon. Ang ibang mga uri ng lapis ay hindi madalas gamitin, tulad ng charcoal o gawa sa uling, na kadalasang ginagamit ng mga artista sa pagguhit. Ang mga lapis na may kulay ay paminsang ginagamit ng mga guro o mga editor para iwasto ang mga naisumite na teksto, ngunit ito ay kadalasang itinuturing na mga kagamitang pangsining, lalo na ang mga lapis na ang loob ay may halong wax, ang mga ito ay maaaring kumalat sa papel sa halip na mabura. Ang lapis na gawa sa grease (grasa) ay mayroong mas malambot at hawig sa krayola na loob o core na nag-iiwan ng mga marka sa mga makikinis na kagamitan tulad ng salamin o porselana.
Enero 24
Ang Enero 24 ay ang ika-24 na araw ng taon sa Kalendaryong Gregorian, at mayroon pang 341 (342 kung leap year) na araw ang natitira.
Tigmamanukan
Etimolohiya
"Manok" ang salitang-ugat ng tigmamanukan. Bagaman sa makabagong Filipino, ekslusibong ginagamit ito para sa domestikadong manok (Gallus gallus domesticus), ngunit noong bago dumating ang mga Kastila (na nadokumento ng mga naunang manggagalugad noong ika-17 dantaon), malawak na naiuugnay ang salitang tigmamanukan sa "kahit anong ibon, butiki, o ahas na sinuman ang nagkrus sa daan ay nagpapahiwatig na isang babala." Tinatawag ang mga ganitong engkwentro bilang salubong. Matutunton ang salitang-ugat ng salitang "tigmamanukan" sa kognadong manuk o "manók". Malamang na nabago ang katawagan mula sa kasanayan ng panghuhula i.e. paghuhula ng palatandaan gamit ang mga sakripsyong ritwal na manok (bagaman, ginagamit minsan ang ibang hayop tulad ng baboy).
Mga pamahiin
Sang-ayon sa Dictionary of the Tagalog Language (isa sa mga ilang pangunahing sinulat na sanggunian tungkol sa kulturang Pilipino bago dumating ang Kastila) ni San Buenaventura na nilathala noong 1613, naniwala ang mga Tagalog na ang direksyon ng paglipad ng isang tigmamanukan sa daraanan ng isang tao na nagsisimulang maglakbay ay nagpapahiwatig ang resulta ng gawain. Kung lumipad ito sa kanan, magiging matagumpay ang ekspedisyon. Tinatawag na "labay" ang senyas na ito, na makikita pa rin ang katawagan sa mga wika sa Pilipinas na may kahulugang "magpatuloy." Kung lumipad ang ibon sa kaliwa, tiyak na hindi makakabalik ang manlalakbay.
Sinasabi din na kung mahuhuli ng isang mangangaso ang isang tigmamanukan sa isang patibong, puputulin nila ang tuka nito at pakakawalan, at pagkatapos sasabihin, "Kita ay iwawala, kun akoy mey kakawnan, lalabay ka." ("Malaya ka na, kaya, kapag ako'y aalis na, aawit ka sa kanan.")
Danilo Jurado
Si Danilo Jurado, na may tunay na pangalang Jose Jurado III, ay isang batikang artistang bata nuong huling mga 1950 hanggang kaagahan ng mga 1960 at kabataang bituin naman noong mga huling 1960 hanggang maagang mga 1970. Ipinanganak nuong 25 Nobyembre 1951 sa mag-asawang Jose Jurado, isang komikero ng entablado na kilala sa pangalang "Bembot" at Caviteñang si Lydia Iglesias Galura sa Maternity and Children's Hospital na kilala ngayon bilang Fabella Hospital ng Maynila.
Talambuhay
Nabigyan siya ng pagkakataong maging artista sa tulong ng direktor na si George Santos ng imbitahan niya si Danilo sa audisyon ng mga bata sa pelikulang Ama Namin, kung saan siya ang napili sa mahigit kumulang na isang daang bata na sumali. Hindi pa man naipapalabas ang nasabing pelikula ay nakuha siya ng direktor at prodyuser na si Direk Roy Padilla sa isa pang audisyon upang gumanap bilang kauna-unahang Marcelino sa Pilipinas sa pelikulang Marcelino Pan Y Vino Alak at Tinapay.
Gumanap din siya sa papel na Ding sa Darna at Ang Babaing Impakta gayundin sa Darna at ang Babaing Isputnik kung saan si Ms. Liza Moreno ang siyang Darna. Kasama siya bilang bilang pinakabatang kapatid na si Lito sa pelikulang "Biyaya ng Lupa" ni Manuel Silos na ipinagmamalaki hindi lamang dito sa Pilipinas pati na sa ibang bansa. Palagiang din siyang nakukuha bilang anak o dili kaya ay nakakabatang kapatid ng showbiz icons na sina Fernando Poe Jr. at dating pangulong Joseph Ejercito Estrada.
Kasama siya sa magulong barkada ng Operetang Putol-Putol ni Johnny de Leon nuong early 70's kung saan nakasama niya sina Edgar Mortiz, Jay Ilagan, Richard Merk, Perla Adea, Tessie Lagman-Balboa, Dolly Favorito, Joe Alvarez, Elizabeth Ledesma at Danny Taguiam sa direksiyon at panulat ni Manolo Favis
Hinawakan niya ang dalawang Indie Films bilang isang tagapamahala ng produksiyon ng Ang Huling Lalake sa Puerto Oro at Scarecrow, at naging prodyser at direktor ng isang teleserye para sa channel 10, ng Lungsod ng Lucena. Nagkaroon din siya ng isang radyong magasing palabas, ang PC Balita at iba pa, nuong 2005, na umere sa Armed Forces Radio DWDD.
Sa ngayon editor ng pang-aliw sa mga lingguhang tabloid tulad ng Brigada, News Update, Correspondents, Boses ng Masa at Examiner na nakabase sa Pilipinas. Regular na kontributor din siya ng Las Vegas Star Magazine na mababasa sa mga restauranteng Pilipino sa Las Vegas, Nevada.
Kamakailan, tinapos niya ang kanyang unang pelikula bilang director, ito ay ang "Lapis. Balpen at Diploma, a true to life journey" na pinangungunahan nina Buboy Villar Jr., Myrnell Trinidad at Pia Moran. Layunin ng pelikulang ito na ipakita ang kahalagahan ng edukasyon sa mga kabataan, mahirap man sila o mayaman; at kung ano ang maaaring matamong ginhawa sa buhay sa pamamagitan ng pagsisikap maabot ang mga pangarap sa buhay.
Napangasawa niya si Ma. Linda Aspiras, kung saan nagkaroon siya ng dalawang anak na lalaki na sina Joshua at Jose Mari. Nagkaroon din siya ng apat na anak sa kanyang nakaraang relasyon, ito ay sina Anthony Jose, Nino Jose, Jose Danilo at Jose Mina.
Lobo (DC Comics)
Si Lobo ay isang kathang-isip na kosmikong anti-superhero at bounty hunter na lumalabas sa komiks na nilathala ng DC Comics. Nilikha ang karakter na Lobo nina Roger Slifer at Keith Giffen, at unang lumabas sa Omega Men #3 (Hunyo 1983). Isang nilalang na ekstraterestriyal o alien na ipinanganak sa utopikong planeta na Czarnia, at nagtratrabaho bilang isang interestelar na mersinaryo at bounty hunter.